क्या यह ठीक है?
शुक्रिया।
मैंने एक लेख में पढ़ा कि आप जीत गए।
बहुत अच्छा हुआ कि आपने एलेक्सांदर लेज़े की बेटी को हरा दिया है।
उसके लिए अफ़सोस हुआ। उसके देश की मीडिया उसका मज़ाक़ उड़ाएगी।
यह उसके लिए काफ़ी शर्मिंदगी की बात है।
आप बहुत नेकदिल हैं कि मेरी इतनी चिंता कर रही हैं,
लेकिन लड़ाई अभी ख़त्म नहीं हुई है। मैं सिर्फ़ एक ही इम्तिहान हारी हूँ।
मैं जापानी अच्छे से नहीं बोल पाती हूँ लेकिन समझ अच्छी तरह से लेती हूँ।
यह बेहूदगी है।
सही कहा।
तुम्हारे पिता ने मुझे कभी तुम्हारे बारे में कुछ नहीं बताया।
मुझे वकील के दफ़्तर में ही पता चला कि उनकी एक बेटी है।
यह सुनकर मुझे ताज्जुब नहीं हो रहा है।
मेरी तरफ़ देखिए।
क्या आप खड़े हो सकते हैं, प्लीज़?
तो...
तुम यहाँ विरासत हासिल करने आई हो?
मैं यहाँ अपनी विरासत हासिल करने आई हूँ।
तुम्हारे पिता तो शायद ऐसा नहीं सोचते थे।
एक दूसरे की तरफ़ मुड़ जाइए।
और तुम्हारे पिता?
वह इस बारे में क्या सोचते हैं?
थोड़ा और पास आइए।
और पास।
मुझे लगता है इतना काफ़ी है, है ना?
हाँ, हाँ। लेकिन बस थोड़ा सा और।
क्या आप एक दूसरे की तरफ़ देखकर मुस्कुरा सकते हैं, प्लीज़?
ड्रॉप्स ऑफ़ गॉड
आपको और चाय दूँ?
नहीं, और नहीं चाहिए।
मेरे पति को बुलाकर ला सकती हो?
हमें देर हो जाएगी।
हाँ, मैं बुलाकर लाती हूँ।
जापान के लोग इस जीत को लेकर उत्साहित हैं
क्योंकि यह जीत वाइन के जन्म-स्थान, फ़्रांस की एक प्रतिद्वंद्वी के ख़िलाफ़ हासिल की गई है।
दूसरी तरफ़, टोमिने ग्रुप के लिए यह कोई ताज्जुब की बात नहीं है,
जिसे हमेशा उसकी उत्कृष्टता के लिए जाना गया...
वह अपने कमरे में नहीं हैं।
लगता है कल रात वह यहाँ नहीं सोए थे।
आपने जो नम्बर डायल किया है, वह अभी उपलब्ध नहीं है।
वह कहता है वह उसे आप ही के हाथों में देगा।
प्लीज़।
आपकी इजाज़त चाहूँगा।
होनोका।
क्या तुम थोड़ी लोगी?
बाहर सब कुछ बहुत सुन्दर है, है ना?
अंगूर का बाग़ चैसंगर 1990
तोमा, रुको, रुको। हमारे मेहमानों के साथ ठीक से पेश आओ, तोमा।
माफ़ करना, सामान्य तौर पर वह समय पर आ जाते हैं, लेकिन इस बार...
ओह, नहीं, नहीं। फ़िक्र मत करो। देर से आना फ़्रेंच लोगों की आदत में होता है।
हमारे वाइन के उस्ताद आ गए।
मिलिए मेरे अच्छे दोस्त और विशेषज्ञ, एलेक्सांदर लेज़े से।
हैलो, आप सब को!
देर से आने के लिए माफ़ी चाहता हूँ।
वाइन चखने से शुरुआत करते हैं। ठीक है?
प्लीज़, मेरे साथ आइए।
यह ख़ुद को समझता क्या है?
यह एक स्थानीय वाइन है।
साल, 1984।
जैसा कि आप देखेंगे, यह एक अच्छी क़िस्म की वाइन है।
इसमें फलों का स्वाद है, और साथ ही, यह काफ़ी खट्टी भी है।
यह एक मिश्रित वाइन है, जिसे अंगूरों की विभिन्न क़िस्मों से बनाया गया है।
ग्रेनैश, सिरा, मोरवेद्र, साँसू,
टेरे नूआ,
कुनुआज़,
वाकारेज़, मिसकरदाँ,
क्लेरायत, पिकेपूल, रोसान्न, बूबुलाँक, पिकारदाँ।
आसान नहीं है, है ना?
क्या यह आपकी सबसे अच्छी वाइन है?
यह काफ़ी मामूली वाइन है।
मामूली?
यह ग्रांड क्रू वाइन है जो बहुत अच्छी मानी जाती है।
यह बहुत बिकती है।
यह सिर्फ़ इसलिए अच्छी वाइन नहीं हो जाती
कि वाइन के व्यापारी इसे ख़रीदते हैं।
नहीं, बेशक नहीं।
मैं एक ऐसी दुर्लभ ख़ास वाइन चखना चाहूँगी...
जो जापान में नहीं मिल सकती। हम यहाँ इसीलिए आए हैं।
इन्होंने क्या कहा?
मिस्टर ओनोयामा आपको शुभकामनाएँ दे रहे हैं। मिस टोमिने को ख़ुश करना आसान नहीं है।
बहुत अच्छा।
चुनौती स्वीकार है।
आप सही कह रही हैं, मिस।
महँगी वाइन ही अच्छी होती हैं, यह विचार असहनीय है।
वाइन को महँगा उनको बनाने वाले कर देते हैं।
यह लीजिए।
यह वाइन बहुत ख़ास है।
फ़िलिप इसकी ज़्यादा बोतलें नहीं बेच पाता है और यह दुख की बात है।
काम हो गया!
आप कल कहाँ जा रहे हैं?
केरान, दोमेन दे ला तूश पुपु।
आप उन्हें जानते हैं?
क्या बकवास।
आपको वहाँ नहीं जाना चाहिए।
मैं जेराद को जानता हूँ। वह आपको बहुत बेकार वाइन चखने के लिए देगा।
मैं आपको एक साथी वाइन बनाने वाले से मिलवा सकता हूँ जो उससे कहीं ज़्यादा हुनरमंद है।
आपकी ख़ातिरदारी करके वह बहुत ख़ुश होगा। ख़ास तौर पर अगर आप मेरे कहने पर जाते हैं।
आपका बहुत-बहुत शुक्रिया, मिस्टर लेज़े। आपका दिल बहुत बड़ा है।
यह मेरे लिए ख़ुशी की बात है।
एक बार फिर, शुक्रिया, मिस्टर चैसंगर।
आज का दिन हमें हमेशा याद रहेगा।
- जब भी मन करे, दोबारा आइएगा। - शुक्रिया।
मिस्टर लेज़े?
मैं जिस विश्वविद्यालय में पढ़ाता हूँ, वे लोग एनोलॉजी में एक कोर्स शुरू करना चाहते हैं।
हम अंतर्राष्ट्रीय बाज़ारों तक अपनी पहुँच बनाना चाहते हैं।
अगर आप कभी घूमने या किसी काम से जापान आते हैं, तो ज़रूर सम्पर्क कीजिएगा।
आपका बहुत शुक्रिया, लेकिन अभी के लिए, मेरी दूसरी योजनाएँ हैं।
मिस्टर चैसंगर?
मैं आपकी ख़ास वाइन ख़रीदना चाहूँगी।
वह जो मिस्टर लेज़े ने मुझे चखने के लिए दी थी।
मतलब, तुम्हारी मोरवेद्र कुनुआज़।
यह थोड़ी वाइन ख़रीदना चाहती हैं।
मैं 50 ख़रीदना चाहूँगी।
हाँ, तो, वे 12 के क्रेट में आती हैं, तो आप 48 बोतलें ले सकती हैं।
पचास मुमकिन नहीं है, वे 12 के क्रेट में आती हैं।
नहीं, नहीं। 50 क्रेट। और उन्हें जापान भेजना होगा।
वहाँ भेजने में तो बहुत पैसे लग जाएँगे।
तो, मिस टोमिने टोमिने डायमंड्स कम्पनी की इकलौती वारिस हैं।
शायद आपने इसके बारे में सुना होगा?
बोतलें भेज दी जाएँगी। कोई दिक़्क़त नहीं है।
साथ ही, हम इन सबको आज रात की पार्टी में बुला सकते हैं?
ओह, हाँ। हाँ, हाँ, बेशक। अच्छा सोचा।
बेशक। बेशक।
आज रात हम फ़सलों की कटाई ख़त्म होने का जश्न मना रहे हैं
और आप सभी आमंत्रित हैं, दोस्तों।
- बहुत शुक्रिया। - हमारे साथ आइए!
हमारे साथ आइए, हम आपको दिखाएँगे फ़्रेंच लोग कैसे नाचते हैं।
तुम वाइन के जैसे लाल हो गए हो।
कुछ ख़ास नहीं।
पार्टी तो अभी बस शुरू हुई है।
वह बहुत सुन्दर है।
जैसे एक अभिनेत्री।
हीरोकाज़ू।
तुम्हारी दोस्ती मेरे लिए बहुत मायने रखती है।
तुम समझ रहे हो?
माफ़ करना।
मैं...
मैंने बहुत शराब पी ली है।
ऐसा दोबारा नहीं होगा।
सुनो सब, ध्यान से!
एलेक्सांदर लेज़े की
विरासत को हासिल करने के लिए जापान में होने वाली अद्भुत प्रतियोगिता के बारे में ताज़ा ख़बर।
दाँव अविश्वसनीय रूप से ऊँचे हैं।
वाइन का एक असाधारण गोदाम
जिसकी क़ीमत लगभग 12 करोड़ यूरो से भी ज़्यादा है।
एलेक्सांदर लेज़े ने बीस साल पहले
लेज़े गाइड लिखकर यह सम्पत्ति कमाई, और उसने
एनोलॉजी की दुनिया को हमेशा के लिए बदल...
जी?
मैरिएन लेज़े?
- हाँ। - यहाँ साइन कर दीजिए, प्लीज़।
शुक्रिया।
- बाय। - बाय।
प्यारी मैरिएन,
मैं चाहता हूँ तुम मेरी अस्थियाँ फ़िलिप की ज़मीन की हदों में बिखेर दो।
मुझे माफ़ कर देना मैं उस तरह तुम्हारा साथ नहीं दे सका जैसे तुमने मेरा साथ दिया।
मैं तुम्हें कभी ख़ुश नहीं रख सका।
मुझे सबसे ज़्यादा पछतावा इसी बात का है।
भीगा पुदीना, सफ़ेद फल, मीठा मसाला, शहद, पेस्ट्री...
...मुझे नहीं लगता हम इन दोनों संवेदनाओं को अलग कर सकते हैं,
दोनों का एक मीठी वाइन या एक फल या एक फूल को पहचानने का
अपना एक अलग तरीक़ा है।
हम यहाँ फूलों की बात नहीं कर रहे हैं, मिस्टर ड्यूपी।
मुझे आपकी बातें सुनकर ऐसा लग रहा है कि मैं बूढ़े लैमरकान्ज़ की
बातें सुन रहा हूँ जो रेड वाइन पर पीअनी फूलों और व्हाइट वाइन पर
हनीसकल फूलों की बातें किया करता था।
मुझे अभी भी यक़ीन नहीं हो रहा है कि निर्णायक समिति में रोलें बैठा है।
यह आदमी वाइन नहीं बनाता है, यह पैसे बनाता है।
- तुम बढ़ा-चढ़ाकर बोल रहे हो। - नहीं, ऐसा नहीं है।
यह कमबख़्त एक धोखेबाज़ है जो अपनी घटिया वाइन महँगी क़ीमतों पर बेचता है!
एलेक्सांदर, तुम्हें अपने अलावा सब धोखेबाज़ लगते हैं।
हमें इस बात से कोई मतलब नहीं है कि तुम उसके बारे में क्या सोचते हो। यह बात अभी भूल जाओ।
जैसे ही मेरी ग्रेजुएशन पूरी हो जाएगी, मैं इसे इसकी असली औक़ात दिखा दूँगा।
और तुम कहते हो वह दिखावा करता है?
तुम्हें उनके पचड़ों में नहीं पड़ना है, ठीक है?
एलेक्सांदर।
- बेशक नहीं। - आपका शुक्रिया।
मेरी बारी आ गई।
मिस्टर लेज़े?
गुड मॉर्निंग।
मिस्टर लेज़े, हम आपको बधाई देते हैं।
आपने सिर्फ़ चखकर वाइन को पहचानने की परीक्षा
बहुत आराम से पास कर ली।
आपका बहुत-बहुत शुक्रिया।
लेकिन अब, आपके थीसिस पर बात करते हैं,
"फ़्रेंच वाइन के भविष्य की मीमांसा।"
आपके शब्दों में,
"फ़्रांस में, वाइन का एक-राज शासन है जिसमें बोर्डो छोटे-छोटे राजाओं की तरह है,
जबकि असली शासक पैसा है।"
इससे आपका क्या मतलब है, मिस्टर लेज़े?
पहले तो, मैं सभी बोर्डो वाइन का सामान्यीकरण नहीं करना चाहता।
मैं बस उस एक तरीक़े पर अपने विचार रखना चाहता हूँ, जो मेरी नज़र में पुराना हो चुका है।
हमेशा वाइन की कुछ ही क़िस्मों को अच्छा माना जाता है
और नई खोजों को और उन कुछ वाइन बनाने वालों को कोई तवज्जो नहीं दी जाती जो जोखिम उठाना जानते हैं।
वाइन बनाने वाले बड़े व्यापारियों से आपको कोई परेशानी है, मिस्टर लेज़े?
वाइन उद्योग के प्रतिष्ठित नामों से?
"वाइन उद्योग के प्रतिष्ठित नाम।"
यह बड़ा सवाल है।
आप जानते हैं,
जब कोई एथलीट एक बड़ा ख़िताब जीतता है, तो वह और ज़्यादा मेहनत करता है
और फिर कड़ा अभ्यास करता है।
और भी ज़्यादा कड़ा अभ्यास, इस उम्मीद में कि अगले साल वह फिर पदक हाथ में लिए मंच पर खड़ा होगा।
कुछ भी पत्थर की लकीर नहीं है। किसी की भी जीत पहले से निश्चित नहीं है।
लेकिन, जब मैं यह "प्रतिष्ठित" शब्द सुनता हूँ,
तो मुझे यह एक आभिजात्य ख़िताब लगता है।
जैसे ज़िन्दगी भर के लिए एक अलग पहचान दे दी गई हो। और यह मेरी समझ से बाहर है।
परम्परा समझ से बाहर है?
- मैंने ऐसा नहीं कहा। - मुझे तो यही सुनाई दिया।
या फिर आपको अपनी बात साफ़ करनी चाहिए।
आप चाहते हैं मैं बात साफ़ करूँ?
मैं यह कह रहा हूँ
आप जिन महान व्यापारियों के बारे में बात कर रहे हैं,
उनमें से कुछ अपने अतीत की सफलता से संतुष्ट हैं और अपने
"प्रतिष्ठित" नाम के भरोसे टिके हुए हैं जबकि वे
इस नाम को बनाए रखने के लिए कुछ नहीं कर रहे हैं।
और यह बहुत शर्म की बात है।
जहाँ तक मेरी राय का सवाल है,
वे बस वाइन लेबल बेचने वाले अश्लील दुकानदार हैं
और हमारे पारिस्थितिक तंत्र में उनके लिए कोई जगह नहीं है।
क्या आप कुछ नाम लेना चाहेंगे?
नहीं। वे ख़ुद को पहचान लेंगे।
क्या घटिया लोग हैं!
हाँ, तुम सही कह रहे हो। वे घटिया ही हैं।
अब तुम्हें बेहतर महसूस हो रहा है?
सब कुछ तो ख़राब हो गया! अब क्या?
मैंने गड़बड़ कर दी। सब मेरी ही ग़लती है।
हे। चुप हो जाओ।
शांत हो जाओ।
हम यहीं हैं। हम दोनों। हम कुछ सोच लेंगे।
हे।
हम कुछ न कुछ सोच लेंगे।
प्रोफ़ेसर एलेक्सांदर लेज़े।
एनोलॉजी कोर्स, कमरा 227।
चलो।
टोक्यो अप्रैल 1991
मुझे नहीं लगता तुम्हारे पिता को यह पसंद आएगा।
मुझे परवाह नहीं वह क्या सोचते हैं।
इस साल मैं आपको एनोलॉजी पढ़ाऊँगा।
कम से कम, जहाँ तक वाइन के बारे में सिखाया जा सकता है।
हैलो, मिस टोमिने।
इस विश्वविद्यालय में आपका आना हमारे लिए सम्मान की बात है, मिस्टर लेज़े।
मैं पहले सेमेस्टर की शुरुआत में
आपको कला और वाइन के बीच के सम्बन्ध के बारे में बताऊँगा।
मेरे विचार में, ये दोनों आपस में बहुत गहराई से जुड़े हुए हैं।
लेकिन पहले, मैं इस विषय के सबसे महत्वपूर्ण हिस्से की बात करना चाहूँगा।
सिद्धांत अच्छे होते हैं।
लेकिन अभ्यास बेहतर होता है।
वाइन को शब्दों में बयान नहीं किया जा सकता।
इसे सूँघा जाता है...
...चखा जाता है...
...और महसूस किया जाता है।
इसलिए थोड़ी देर के लिए अपने दिमाग़ को आराम दो और अपनी इन्द्रियों को काम पर लगा दो।
यह, मुख्य रूप से, संवेदनशीलता का विषय है।
और ग्रहणशीलता का।
तो...
इसे कौन चखना चाहेगा?
एक ख़ूबसूरत सबब के लिए कौन ख़ुद को क़ुर्बान करेगा?
चलिए, बताइए। यह इतना बड़ा कष्ट तो नहीं है।
या फिर आप ग़लत क्लास में आ गए हैं।
मिस्टर लेज़े,
स्टूडेंट क्लास में शराब नहीं पी सकते।
इससे परेशानी खड़ी हो सकती है।
आप मज़ाक़ कर रही हैं, है ना?
जब मैं सोचता हूँ कि इस छोटी-भद्दी
कोठरी में रहने और इन संन्यासियों को पढ़ाने के लिए हम सब कुछ छोड़ आए।
मुश्किलों से लड़ने का क्या जज़्बा है। बहुत ख़ूब।
वे वाइन चखना तक नहीं चाहते थे!
ऐसी हालत में मैं क्या करूँ?
यहाँ आना बेवक़ूफ़ी थी। हमें यहाँ कभी नहीं आना चाहिए था।
मुझे कामयाबी नहीं मिलेगी।
हाँ, मिलेगी, एलेक्सांदर।
क्योंकि पता है, यह मेरे लिए भी मुश्किल है।
मुझे भी यहाँ दोस्त बनाने हैं और इस कमबख़्त शहर से वाक़िफ़ होना है।
इसलिए, ख़ुद को सम्भालो।
ऐसा बर्ताव करना बंद करो और इन डिब्बों का सामान निकालने में मेरी मदद करो, ठीक है?
हाँ, माफ़ करना।
तुम सही कह रही हो।
इसमें बस थोड़ा समय लगेगा।
और अगर तुम फिर भी चाहते हो कि वे वाइन चखें, तो यह तुम विश्वविद्यालय से बाहर कर सकते हो।
मैंने यहाँ एक छोटी सी बार देखी थी जो इस काम के लिए एकदम सही रहेगी।
और अंत में, यह इतालवी बरॉक युग की एक पेंटिंग है।
"फ़्रूट्स एंड जैसमिन।"
यह एक महिला ने बनाई थी। फ़ेदे गलीज़िया।
जी, मिस टोमिने?
मिस्टर लेज़े, यह ख़ूबसूरत है, लेकिन इसका वाइन से क्या लेना-देना है?
आप देखेंगी। मेरा भरोसा कीजिए।
आपको अगली क्लास में पता चल जाएगा।
ख़ैर, शुक्रवार को मिलते हैं।
और फ़ेदे गलीज़िया की पेंटिंग के बारे में अपना विश्लेषण लाना मत भूलना।
जिन लोगों को दिलचस्पी हो,
उनके लिए बता दूँ, हम यह क्लास आज देर शाम
ला कैचेतो वाइन बार में जारी रख सकते हैं।
रात आठ बजे।
क्या कहा उन्होंने?
ला कैचेतो वाइन बार में रात आठ बजे।
वह ला कैचेतो वाइन बार में क्लास लेंगे।
- क्या तुम आओगे? - ज़रूर।
हैलो।
गुड इवनिंग, प्रोफ़ेसर।
ठीक है।
काम शुरू करते हैं।
बहुत ख़ूब।
पहले,
मैं तुम्हें सिखाऊँगा एनोलॉजी में सूँघने की क्षमता का इस्तेमाल कैसे किया जाता है।
सभी इन्द्रियबोधों में से गंध सबसे महत्वपूर्ण होती है।
तो...
सबसे पहले कौन आएगा?
ठीक है।
- तुम्हें मदद चाहिए? - नहीं, ठीक है।
मिस टोमिने।
आपको किस चीज़ की गंध आ रही है?
लीची।
आसान है। अदरक।
- तुलसी। - बहुत बढ़िया।
और यह।
यह क्या है?
भुने हुए तिल।
ग़ज़ब।
बहुत ख़ूब।
पाँच में से चार।
बस एक बाक़ी है।
संतरे के फूल।
यह...
यह सही जवाब है।
ग़ज़ब।
बधाई हो।
- शुक्रिया। - मैं बहुत प्रभावित हुआ।
तो,
अगला कौन आएगा?
माफ़ करना, मुझे थोड़ी देर हो गई।
वाह।
लग रहा है कोई फ़िल्म चल रही है।
तुम्हारे लिए मैं तुम्हारे इशारों पर नाचने वाली गुड़िया बनना चाहती थी।
मेरे पैर सो गए हैं। ऐसे बैठना बहुत मुश्किल है।
- तुमने शराब पी है? - थोड़ी सी।
मुझे बहुत प्यास लगी थी।
मैं जापानी बियर पी रही हूँ। तुम थोड़ी लोगे?
आज रात हमारे पास जश्न मनाने की एक वजह है!
लगता है होनोका की वजह से मुझे इतालवी वाइन पसंद आने लगी है।
और मुझे इसकी बिल्कुल उम्मीद नहीं थी!
मुझे वह छोटी बरोलो याद रहेगी।
वह बहुत हुनरमंद लड़की है।
तुम मुझसे यह भी नहीं पूछोगे कि हम किस चीज़ का जश्न मना रहे हैं?
- तुम्हें कोई परवाह ही नहीं है। - बेशक, मुझे परवाह है।
माफ़ कर दो। बताओ मुझे।
मैं फ़्रेंच इंस्टिट्यूट के अपने इंटरव्यू में पास हो गई।
मुझे सभी सांस्कृतिक कार्यक्रमों को आयोजित करने की ज़िम्मेदारी दी गई है।
यह तो बहुत बढ़िया बात है!
- बहुत ख़ूब, मेरी जान। - तुम्हें एहसास है?
हम बहुत सारे लोगों से मिलेंगे। हम इस अपार्टमेंट को छोड़कर कहीं और रहेंगे।
मुझे तुम पर नाज़ है।
...1978।
ठीक है, प्रोफ़ेसर। अब आपकी बारी है।
आपने वादा किया था।
यह है सैंट एमीलिओन ग्रांड क्रू: कूवन दे जैकोबां 1961।
आपने इसे चखा तक नहीं।
मैंने ग़लत बताया?
नहीं।
यह अद्भुत है।
आपने इसे इतनी जल्दी कैसे पहचाना?
बात जल्दी की नहीं है।
बात इसे व्यवस्थित करने की है, अपने दिमाग़ में।
तुम भी सीख जाओगी।
माफ़ करना, मुझे अब जाना होगा। काश मैं रुक सकता, लेकिन...
प्रोफ़ेसर? आपके जाने से पहले क्या हम एक तस्वीर ले सकते हैं?
हाँ, ज़रूर।
चीज़!
बढ़िया। ठीक है!
ठीक है। बाय, सबको।
- बाय। - शुक्रिया।
होनोका, तुम्हें घर छोड़ दूँ?
मैं अभी थोड़ी और देर रुकूँगी।
देर हो गई है और तुम्हारे पिता चिंता करेंगे।
तुम जा सकते हो।
मैं तुमसे कल मिलूँगी!
अगला कौन है?
हाँ, हाँ! मेरी बारी। चलो। मैं करता हूँ!
तुम देर से आए हो।
यह कैसी कमीज़ पहनी है? मौक़े के हिसाब से कपड़े पहनने चाहिए थे।
यह मेरा खिलंदड़ स्टाइल है।
- अब तुम्हें यह पसंद नहीं है क्या? - कुछ ख़ास नहीं।
मेरे साथ आओ। मुझे तुम्हें किसी से मिलवाना है।
- नहीं! - चलो!
जैक, मेरे पति एलेक्सांदर।
एलेक्सांदर, यह जैक फ़िज़ी हैं।
- आपसे मिलकर अच्छा लगा। - गुड इवनिंग।
यह टोक्यो के एक बेहतरीन प्रकाशन गृह के मालिक हैं।
"फ़िज़ी ऑफ़ वाइन्स" इन्होंने प्रकाशित की थी।
मैरिएन ने मुझे आपके बारे में बहुत कुछ बताया है।
आपकी पत्नी बहुत अच्छी हैं।
- हाँ। - मैरिएन?
माफ़ करना, मैं अभी आती हूँ।
आपने यहाँ बसने का कैसे सोचा?
यहाँ प्रिटिंग और काग़ज़ बहुत अच्छे मिलते थे।
फ़्रांस में, जो मुझे चाहिए था, वह मिलना मुश्किल था,
और मेरी पत्नी जापानी है।
शुक्रिया।
ची...
यह क्या घटिया वाइन है?
माफ़ करना।
फ़्रेंच दूतावास में ऐसी वाइन पेश करना बड़ी बेइज़्ज़ती की बात है।
इसे मत पीजिए, आप बीमार पड़ जाएँगे।
मैंने आपके थीसिस के बारे में सुना। क्या आप अभी भी उतने ही उग्र हैं?
हाँ। समस्या फ़्रेंच लोगों का अहंकार है।
गुड इवनिंग।
हमें लगता है हमसे अच्छा कोई नहीं, लेकिन दुनिया बदल रही है।
ऑस्ट्रेलिया में, यूनाइटेड स्टेट्स में, चीन में, जल्दी ही।
हाल ही में, मैंने एक असाधारण दक्षिण अफ़्रीकी वाइन चखी है।
क्या आप उसके बारे में लिखना चाहेंगे?
और भी बहुत कुछ है।
मैं उपभोक्ताओं को एक नया नजरिया देना चाहता हूँ।
ऐसा क्यों है कि सभी फ़्रेंच लोग वाइन पीते हैं,
लेकिन बहुत कम लोग वाइन की गाइड ख़रीदते हैं?
मेरा अनुमान है आप मेरी गाइड की भी बात कर रहे हैं?
मैंने वह थोड़ी-बहुत पढ़ी थी।
और वाक़ई, उसमें सबसे पुरानी और मशहूर वाइन की क़िस्मों की बात की गई है।
कभी-कभी इन क़िस्मों को जानना भी अच्छा होता है।
लोगों को मदद की ज़रूरत पड़ती है, है ना?
मुझे ऐसा नहीं लगता।
हम जितना सोचते हैं, लोग उससे कहीं ज़्यादा जानकार और होशियार होते हैं।
वे जल्दी ही स्वाद की बारीकियाँ पहचानना शुरू कर सकते हैं और हमें उन्हें जड़बुद्धि नहीं समझना चाहिए।
मैं आपको कोई सलाह नहीं दूँगा
क्योंकि आप ऐसे इंसान नहीं लगते हैं जो किसी की सलाह मानता होगा।
लेकिन, किसी ने कभी लिखा था, "एक क्रोधित व्यक्ति की विडम्बना यह है
कि उसके पास कहने के लिए बहुत कुछ है, लेकिन उसकी सुनता कोई नहीं है।"
ऐसे इंसान पर तरस आता है।
मैं चलता हूँ, आपकी शाम अच्छी बीते। मुझे अपनी पत्नी के पास वापस जाना चाहिए।
तुम्हें अचानक याद आया है कि तुम्हारा एक परिवार है?
मुझे आपसे कुछ पूछना है।
क्या?
आपने मुझे बताया क्यों नहीं
कि आप एलेक्सांदर लेज़े को जानती थीं?
क्योंकि मैं उसे नहीं जानती हूँ।
फिर आप इसके बारे में क्या कहेंगी?
हाँ, यह बहुत पहले की है।
हमने उत्सुक होकर तुम्हारे पिता के साथ उनका कोर्स लिया था,
लेकिन वाइन हमें बहुत पसंद नहीं आई।
क्या तुमने मुझे कभी एक गिलास वाइन भी पीते हुए देखा है?
नहीं, कभी नहीं।
यह सच है।
लेकिन आप मुझे बता सकती थीं
कि आप उन्हें जानती थीं।
किसी से मिलने का यह मतलब नहीं होता है कि आप उन्हें जानते हैं।
सही कहा।
आप अपना काम कर लीजिए, मैं चलता हूँ।
वैसे,
क्या तुमने अपने पिता को देखा है?
नहीं। क्यों?
नहीं, ऐसे ही।
मैं इधर जा रही हूँ।
मैं उधर जा रहा हूँ।
जानती हो इतना कम अनुभव होते हुए स्वादों को ऐसे पहचानना बहुत दुर्लभ हुनर है।
तुम्हें स्वाद बहुत अद्भुत तरीक़े से याद रहते हैं। यह एक सौगात है।
शुक्रिया।
- गुड नाइट। - गुड नाइट।
हे, तुम।
उठो।
तुम ठीक हो?
तुम ठीक हो ना?
- हाँ, हाँ। - तुम्हें मदद चाहिए?
कल एक घटना हुई।
ला कैचेतो में कल शाम हमारे मिलने के बिल्कुल बाद।
निदेशक को उस बारे में पता चला है।
उस घटना की वजह से, उन्होंने मेरा कोर्स ख़त्म करने का फ़ैसला किया है।
यह बहुत बुरा हुआ।
ख़ास तौर से आप में से उन लोगों के लिए जो वाक़ई हुनरमंद हैं।
आपके भरोसे के लिए शुक्रिया और आप सबके लिए मेरी शुभकामनाएँ।
- मैं बैठ सकती हूँ? - हाँ।
आप क्या पी रहे हैं?
मरसो, क्लो दे ला बार, दोमेन दे कूत लफ़ूं, 1988।
समझ नहीं आता, जो हुआ, वह अपनी पत्नी को कैसे बताऊँ।
उसमें आपकी कोई ग़लती नहीं है।
ऐसा कहने के लिए बहुत शुक्रिया, लेकिन,
मुझे पहले सोचना चाहिए था कि चीज़ें क़ाबू से बाहर हो सकती हैं।
तुम सभी बहुत छोटे हो।
अभी भी उधर जा रही हो?
मुझे माफ़ कर दो।
हे।
क्या तुम्हें मुझे कोई ज़रूरी बात बतानी है?
विश्वविद्यालय से एक बंदे का फ़ोन आया था।
तुम तीन महीने यहाँ रुक गए,
मेरी सोच से कहीं ज़्यादा।
एक कोर्स जो एक स्टूडेंट के नशे में होने की वजह से रद्द कर दिया जाता है,
तुम्हें नहीं लगता है यह बकवास है?
तुम्हारे सिखाने के तरीक़े भी तो जापानी नहीं हैं...
सोच रहा था, मैं शायद फ़िलिप से अंगूर के बाग़ में उसके साथ काम करने के लिए पूछ सकता हूँ।
तुम वापस एवीन्यान जाना चाहते हो?
पता नहीं।
और दूतावास में मेरी नौकरी का क्या होगा?
मुझे यह जगह पसंद है।
फ़्रांस में तुम्हारे लिए कुछ भी अच्छा नहीं है।
यहाँ तुम्हारे पास मौक़ा है, एलेक्सांदर।
अब तुम्हारे पास अपनी गाइड लिखने का समय है तो तुम्हें वह लिखनी चाहिए।
वैसे भी, पढ़ाने को लेकर तुम कभी उत्साहित नहीं थे।
मुमकिन है।
पर ऐसा नहीं हो सकता कि मैं पूरा दिन इस चूहे के बिल में रहकर
बिना कुछ कमाए वाइन के बारे में लिखता रहूँ, जबकि तुम काम करो।
मुझ पर भरोसा रखो, ठीक है?
- हम यहाँ क्यों आए हैं, बताओ तो? - एक दिन तुम मुझे शुक्रिया कहोगे।
मैरिएन!
- हैलो। - हैलो, जैक।
- कैसी हो तुम? - अच्छी हूँ, शुक्रिया।
तो, तुमने इस सब के बारे में सोच लिया है?
हाँ, एलेक्सांदर के पास इसकी गाइड के लिए दो प्रस्ताव हैं,
लेकिन मैंने ठान ली है।
आपके अलावा और कोई नहीं हो सकता।
इसे छापने के लिए आप ही सही इंसान हैं।
क्या मुझे कुछ पढ़ने के लिए मिल सकता है?
नगद पेशगी के बिना नहीं।
आह? तुम इनकी पत्नी ही नहीं, एजेंट भी हो।
सही कहा।
एलेक्सांदर, क्या आपके पास कुछ अलग है?
मेरी पत्नी मेरे बोलने से डरती है क्योंकि मैं अक्सर कुछ ज़्यादा ही साफ़ बोल देता हूँ।
मेरी साफ़-साफ़ बातें सब कुछ बिगाड़ सकती हैं।
कुछ लोग कह सकते हैं इसीलिए मेरी बात हमेशा नहीं सुनी जाती।
लेकिन मुझे लगता है यही मेरी ताक़त भी है।
लोग उम्मीद करते हैं वाइन को लेकर एक सच्ची राय दी जाए।
एक ऐसी ईमानदार, बेबाक़ सूची तैयार की जाए
जो वाइन बनाने वालों को बेहतरीन वाइन बनाने के लिए प्रेरित करे।
एक ऐसी गाइड जिस पर कभी सवाल न उठाया जा सके।
माफ़ करना, क्या यह हमेशा ऐसे ही बातें करते हैं?
हाँ, लेकिन मुझे फिर भी इससे प्यार है।
मैं आपके लिए यह लाई हूँ।
यह मेरे क्लासमेट, हीरोकाज़ू का माफ़ीनामा है।
उसे आपका सामना करने में बहुत शर्म महसूस हो रही थी।
शुक्रिया।
मैं इसे पढ़ने की कोशिश करूँगा।
क्या आप वापस फ़्रांस जा रहे हैं?
नहीं।
तुम यहाँ क्या कर रही हो?
थाईलैंड
वह रही नाव।
- वह यहाँ है? - हाँ।
- हम नाव पर जा सकते हैं? - हाँ?
ठीक है। शुक्रिया।
क्या हुआ?
लगता है, तुम्हारा ध्यान कहीं और है।
नहीं, माफ़ करना। मैं बस गाइड के बारे में ही सोच रहा था। बस वही।
क्या तुम उसमें आगे नहीं बढ़ पा रहे हो?
बस इतना ही कि मैं थोड़ा सा पीछे हूँ।
जैक मुझसे पहले ही दो बार पूछ चुका है।
- क्या तुम चाहते हो मैं उसे पढ़ूँ? - नहीं।
तुम पता नहीं उसे पढ़कर क्या कहोगी।
जब मैं उससे पूरी तरह संतुष्ट हो जाऊँगा, तब तुम पढ़ना।
ठीक है।
हमारे नाम।
तुम ठीक हो?
हाँ, मैं ठीक हूँ।
बस यही कि अगले कुछ महीनों तक, मुझे शराब नहीं पीनी चाहिए।
तुम ख़ुश हो ना?
हाँ, बेशक मैं ख़ुश हूँ।
- हे। - हे।
तुम्हें कितने दिनों बाद देख रही हूँ।
तुम्हारी परिक्षाएँ कैसी गईं?
आसान थीं।
मैरिएन माँ बनने वाली है।
हम पहले भी फ़्रांस में बच्चे के लिए कोशिश कर रहे थे, लेकिन हमने उम्मीद खो दी थी।
हमें लगा यह कभी नहीं हो पाएगा, इसलिए हमने इस बारे में सोचना बंद कर दिया था,
लेकिन वहाँ...
अब मेरा एक परिवार होगा।
होनोका, मेरी तरफ़ देखो।
तुम मेरे लिए बहुत मायने रखती हो।
होनोका।
होनोका!
क्या हो रहा है?
प्लीज़, बोलो।
होनोका।
मैं माँ बनने वाली हूँ।
छह महीने बाद
तडाशी आगि/शू ओकीमोतो की मांगा किताब "कमी नो शिज़ुकू" पर आधारित।
उप-शीर्षक अनुवादक: पुनीत